Sinagoga

Sinagoga (no  (synago) — 'sapulcēties') ir ebreju sapulcēšanās vieta un dievnams lūgšanām, Toras un svēto rakstu studijām un mācīšanai. Lai sinagogā varētu noturēt lūgšanas, ir nepieciešami minimums desmit vīriešu dzimuma dievlūdzēji (מניין \ מִנְיָן‎ (minyán)).

Ivritā sinagogas apzīmējums ir "eda" jeb beth knesset (בית כנסת — 'sapulču nams') vai beth tefila (בית תפילה — 'lūgšanu nams'). Tā ir sadalīta lūgšanu telpā un mazākās studiju telpās, ko sauc par beth midrash (בית מדרש‎ — 'mācību nams').

 Iekārtojums 
Austrumu pusē, Jeruzalemes virzienā, īpašā relikviju šķirstā Aron ha-Qodesch (ארון קודש — 'svētā lāde'), tiek glabāti Toras rakstu ruļļi iknedēļas priekšlasījumiem. Virs relikviju šķirsta atrodas simboliska lūgšanu tāfele, kas atgādina par 248 pozitīvajiem baušļiem un 365 negatīvajiem baušļiem. Virs lādes iekārta Mūžīgā gaisma Ner Tamid, kas atgādina par uguns stabu, kas izraēla ciltīm rādīja ceļu klejojumos cauri Sinaja tuksnesim. Tā atgādina arī par Mūžīgo gaismu, kas atradās Jeruzalemes tempļa priekšā kā simbols ebreju vienotībai ar Dievu. Lūgšanu laikā svētā Tora tiek izņemta no šķirsta un uzlikta uz lasīšanas pults bima jeb almemor.

Tradicionālajās aškenazi ebreju sinagogās lasīšanas pults bima atrodas telpas vidū. Sefardu ebreju lūgšanu namos Aron ha-Qodesch atrodas pie uz Jeruzalemes pusi esošās austrumu sienas, bet bima tai pretī rietumos. Telpu parasti rotā septiņžuburu svečturis jeb menora.

 Sinagogas Latvijā 
 Nosaukums Attēls Atrašanās vieta Celšanas gads Stāvoklis Aizputes sinagoga 150px Aizpute 19. gadsimts Pilsētas kultūras nams. Bauskas sinagoga 150px Bauska 19. gadsimts Ēka sagrauta Otrā pasaules kara laikā. Sabiles sinagoga 150px Sabile 1890. Atjaunota fasāde, un tagad atrodas izstāžu un konferenču telpas. Kandavas sinagoga 150px Kandava 1880. Atjaunota 1937. gadā, Latvijas PSR laikā izmantota kā graudu noliktava, pēc 1950. gada kā kinoteātris. Kuldīgas sinagoga 150px Kuldīga 1875. Latvijas PSR laikā tajā atradās kinoteātris. Liepājas sinagoga 150px Liepāja 1870–1873. Otrā pasaules kara laikā – 1941. gada jūlijā – nacisti lika dievnamu nojaukt. Spridzināt ēku pilsētas centrā bija bīstami, tāpēc pašiem ebrejiem to lika izdarīt ar rokām. Sinagogas vietā pēc kara uzcēla dzīvojamo ēku. Talsu sinagoga  Talsi 1854. Pašlaik tiek izmantota kā dzīvojamā ēka. Jelgavas Lielā sinagoga 150px Jelgava 1879. Nodedzināta 1941. gada 3. jūlijā Latvijas vācu okupācijas laikā un nav atjaunota. Rēzeknes sinagoga Rēzekne 1909. Tiek izmantota kā skolas un bibliotēkas ēka. Rīgas Horālā sinagoga 150px Rīga, Gogoļa iela 25 1871. Nacistu nodedzināta 1941. gadā kopā ar tajā ieslodzītajiem ebrejiem. Tās atrašanās vietā uzbūvēts memoriāls sinagogai un tajā bojā gājušajiem cilvēkiem. 2007. gadā tika atklāts jauns memoriāls, kas veltīts tiem Latvijas iedzīvotājiem, kuri karā laikā glāba ebrejus. Rīgas sinagoga 150px Rīga, Peitavas iela 6/8 1905 Vienīgā sinagoga, kas pašlaik darbojas Rīgā. Rēzeknes Zaļā sinagoga 150px Rēzekne 1845 2016. gadā Zaļā sinagoga tika rekonstruēta. Sinagogas telpās notiek arī kultūras un izglītības pasākumi — muzeju nakts, izstādes, semināri, dokumentālo filmu seansi, lekcijas, tikšanās un koncerti. Daugavpils sinagoga 150px Daugavpils, Cietokšņa iela 38 1850 Vienīgā sinagoga, kas darbojas Daugavpilī. Nesen atjaunota. Ventspils sinagoga 150px Ventspils, Sinagogas iela apm. 1830 Ēka ir ļoti sliktā stāvoklī, nav skaidra mājas un zemes piederība. Latvijas PSR laikos ēkā darbojās kokapstrādes darbnīca un ēka tika būtiski pārbūvēta. Skaistkalnes sinagoga 150px Skaistkalne, Rīgas iela  Divstāvu ēka atradās pie Mēmeles tilta, nopostīta 1944. gada jūlija kaujās, kad gar Mēmeli bija izveidota Vērmahta aizsardzības līnija.  Jaunjelgavas Heimaņa sinagoga 150px Jaunjelgava, Rīgas iela 62  Jaunjelgavā atradās Lielā sinagoga, ortodokso ebreju sinagoga, Heimaņa sinagoga, kas nodedzināta Pirmā pasaules kara laikā (celta 1883). Lielā vasaras sinagoga Dubultos 150px Jūrmala Saglabājusies Lielās vasaras sinagogas ēka Ceriņu ielā 12 Dubultos, celta 1904. gadā. Latvijas PSR laikā ēkā bija ierīkots sanatorijas klubs. Kopš 2018. gada uzņēmēja Emanuila Grīnšpuna privātmājas pirmajā stāvā Bulduru prospektā 33 darbojas Jūrmalas sinagoga "Beit Yisrael".

 Literatūra 
 Latvija. Sinagogas un rabīni 1918-1940 (Nātana Barkāna projekts, sast. Rita Bogdanova) Rīga: "Shamir", Preses nams, 2004.  (210 sinagogu fotogrāfijas ar adresēm 61 Latvijas pilsētā un miestā, dati par vairāk kā 200 Latvijas rabīniem, kantoriem un šehteriem)

 Skatīt arī 
 Jūdaisms
 Sabiles sinagoga
 Rīgas Horālā sinagoga
 Rīgas sinagoga
 Daugavpils sinagoga

 Atsauces 

 Ārējās saites 

 Kas ir sinagoga
 Die räumliche Gestaltung einer Synagoge
 Synagogues d'Europe
 Kuldīgā sinagogu pārbūvēs par bibliotēku


Kategorija:Ebreji
Kategorija:Rabīni
Kategorija:Jūdaisms
Kategorija:Reliģiozas būves